Diari Oficial de la Generalitat Valenciana


Sumari del DOGV 6497, del 07-04-2011 (2011/3748)

RESOLUCIÓ de 25 de març de 2011, de la Conselleria de Governació, per la qual s'aprova la Carta de Servicis del Telèfon d'Emergència 112.
-----------------------------------------------------------------------------------------------------------------------------------------

### Dades del document

Número de DOGV
:   6497

Data del DOGV
:   07-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3748


Data del document
:   25-03-2011

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * protecció civil
    * norma de qualitat
    * relació administració-administrat
    * ciutadà
    * telèfon
    * legislació

RESOLUCIÓ de 25 de març de 2011, de la Conselleria de Governació, per la qual s'aprova la Carta de Servicis del Telèfon d'Emergència 112. [2011/3748]  
Vist el projecte de Carta de Servicis del Telèfon d'Emergències 112, elaborada per la Direcció General de Prevenció, Extinció d'Incendis i Emergències, i d'acord amb l'informe favorable de la Direcció General de Modernització, esta Conselleria de Governació, en virtut de les facultats assignades per l'article 19 del Decret 62/2010, de 16 d'abril, del Govern Valencià, pel qual s'aprova la Carta del Ciutadà de la Comunitat Valenciana i es regulen les cartes de servicis en la Generalitat Valenciana, ha disposat:  
  
Primer  
Aprovar la Carta de Servicis del Telèfon d'Emergències 112, d'acord amb el contingut establit en l'annex d'esta resolució.  
  
Segon  
Derogar l'Ordre de 29 de desembre de 2005, de la Conselleria de Justícia, Interior i Administracions Públiques.  
  
Tercer  
Ordenar la publicació de la present disposició en el Diari Oficial de la Comunitat Valenciana.  
  
Quart  
Acordar que, a partir de la publicació de la present resolució en el Diari Oficial de la Comunitat Valenciana, la Carta de Servicis estarà disponible per al públic a través de l'adreça d'internet , en l'apartat d'atenció al ciutadà o en . Tot això sense perjuí d'altres accions divulgatives que, si és el cas, s'hi adopten.  
  
  
València, 25 de març de 2011.- El conseller de Governació: Serafín Castellano Gómez.  
  
  
ANNEX  
  
Telèfon d'Atenció d'Emergències 112 Comunitat Valenciana  
  
  
MISSATGE GENERAL  
  
L'Administració Pública Valenciana ha d'adaptar-se als nous reptes i necessitats la societat i, per a això, ha de modernitzar i millorar de forma contínua els servicis públics que presta. La Generalitat assumeix el repte i amb esta finalitat incorpora, dins de la seua política de modernització, el projecte de cartes de servicis, com un instrument de millora a través del qual els ciutadans podran exigir la prestació d'uns servicis públics amb les màximes garanties de qualitat i conèixer-ne, en tot moment, el grau de compliment.  
La Generalitat contribueix així a donar resposta a l'exigència continguda en l'Estatut d'Autonomia de la Comunitat Valenciana, que estableix i proclama, en l'article 9, el dret general que tenen tots els seus ciutadans a gaudir d'uns servicis públics de qualitat.  
  
  
COMPROMÍS INSTITUCIONAL  
  
El servici d'emergències 112 Comunitat Valenciana realitza una labor caracteritzada per l'esforç continu per a oferir una resposta immediata les 24 hores dels 365 dies de l'any. D'esta manera, el telèfon 112 s'ha consolidat com un referent en la gestió de les emergències i la voluntat del Consell és continuar sent els primers en eficàcia, rapidesa i qualitat en la prestació d'este servici.   
Precisament per això, el Govern valencià ha realitzat una inversió de més d'11 milions d'euros per a adaptar la nova plataforma tecnològica del sistema de gestió CoordCom G4 al CoordCom G5, la qual cosa es tradueix en major coordinació i menor temps de resposta dels servicis d'emergència. Així és com entenem la protecció civil i la gestió de les emergències, com un servici a les persones i en eixa línia es dirigeix el nostre compromís de continuar treballant.   
  
  
SERVICIS  
  
El telèfon únic d'emergències 112 Comunitat Valenciana és l'instrument de la Generalitat per a l'atenció i gestió de telefonades d'emergència: accidents, incendis, inundacions, urgències sanitàries, seguretat ciutadana, rescats-  
  
Es presta mitjançant l'atenció telefònica de les telefonades d'emergència efectuades pels ciutadans, l'avís immediat dels distints organismes implicats en la seua resolució, així com la seua coordinació.   
  
  
S'hi atenen totes les telefonades realitzades des de qualsevol punt de la nostra Comunitat durant les 24h del dia, els 365 dies a l'any, sense cap cost i garantint un adequat tractament de les dades de caràcter personal.  
  
A més, a través del web, s'ofereix informació general a la ciutadania (recomanacions davant situacions d'emergència, informació en temps real sobre incidents, nivells de risc: incendis, vents, precipitacions, etc.).  
  
Des del servici, es fa una labor constant de difusió amb l'objecte d'informar i formar la ciutadania sobre el millor ús d'este telèfon.  
  
  
Posem a disposició dels ciutadans els resultats sobre el grau de compliment dels compromisos d'esta Carta de Servicis, tot habilitant-ne el seguiment a través de la pàgina .  
  
  
COMPROMISOS I INDICADORS  
  
  
  
  
  
  
  
  
  
Ajudeu-nos a prestar un millor servici  
  
- El número 112 està destinat exclusivament a les telefonades d'emergència.  
- No és un telèfon d'informació general o per a demanar informació sobre l'estat de carreteres o el temps.  
- Ensenyeu els menors a usar apropiadament al telèfon 112.  
- Les telefonades indegudes, malicioses o falses entorpeixen les labors dels qui atenen emergències reals.  
- Si teniu cap problema amb el nostre servici o voleu aportar-hi suggeriments, vos edmanem que ens les feu arribar a través del correu postal, correu electrònic (<796jg@199zl.mbe>), o a través de la nostra pàgina web: .  
  
Guia d'utilització del telèfon 112  
  
- Proporcionar localització: heu de facilitar el màxim d'informació perquè puguem ubicar l'incident.  
- Respondre a totes les preguntes de l'operador: la informació que se sol·licita és bàsica per als operatius d'emergència i seguretat.  
- Faciliteu el vostre número de telèfon: per a tornar a contactar en cas d'interrupció de la comunicació.  
- Procureu sempre mantindre la calma i proporcionar totes les dades de la manera més clara, concisa i objectiva.  
  
On estem-  
  
Telèfon 112  
  
Horari d'atenció: 24 hores al dia, 365 dies a l'any.  
  
Pàgina web ()  
  
Disponibilitat de la pàgina web: 24 hores al dia, 365 dies a l'any.  
  
Estàndard del protocol de pautes d'accessibilitat establides pel W3C de nivell AA.  
Especificacions tècniques d'ús: Servici d'accés lliure a través de navegadors web.  
Seu: Centre de Coordinació d'Emergències  
Av. Camp de Túria, 6.  
46182 l'Eliana  
(València)